Asiyefunzwa na mamake

Asiyefunzwa na mamake...

Alipopita, aliwaacha watu wakilia. Wengine wakirukaruka. Wengine
walikimbia na kufuatana naye. Mifuko ya watu aliiacha wazi . Yalikuwa
mazoea kwake kupita na kila kitu alichoona. Akiwa vijijini alisifika kwa
kuwaiba ng'ombe, mbuzi na kondoo. Bila kusahau kuku. Aliyaiba hata
maembe mtini. Miwa shambani. Bila kusahau mapera na matunda yoyote
yanayolika.

Alipokuwa akiiba, hakusahau mboga shambani. Kuiba kwake kulikuwa kama
desturi. Au tuseme tabia ni kama ngozi . Hata vitu ambavyo havikustahili
kuibwa , yeye aliviiba. Vitu kama nguo, hadi zile za ndani. Kama chupi
yeye hakujali bora amepata kitu. Tabia hii iliwaudhi wengi. Si wazazi.
Si walimu, Si wanakijiji wote walichukia tabia hii.

Maiko alitambulika kwa sifa za wizi . Maiko alizaliwa katika kijiji cha
Mbea. Katika kaunti ya Machocho. Maiko alikuwa mwana wa pekee. Ina maana
kwamba alizaliwa pekee yake. Wazazi wake walijaribu angalau kutamfuta
mtoto lakini juhudi zao ziliambulia patupu. Mamake Maiko aliitwa Maty.
Babake naye alijulikana kwa jina la Sona. Fst

Sona na Maty walikuwa wameoana kwa njia ya halali. Ndoa yao
ilihalalishwa kanisani. Waliishi kwa upendo na furaha tele. Lakini
furaha ilianza kupungua pale walipo Kuwa na tatizo la kumpata mtoto wa
pili. Baada ya miaka miwili ya kumpata Maiko. Mtoto wao kifungua mimba.
Walitarajia kwamba wangepata mwingine. Bila kusahau kwamba Mungu ndiye
anaebariki mja na mtoto.

Walipogundua kwamba hawezi kupata mtoto mwengine. Wazazi hawa walianza
kumlea mwanao Maiko kama yai. Maiko alipelekwa shuleni pindi tu
alipofika umri wa miaka mitano. Mamake pamoja na babake wangeonekana
pamoja kila asubuhi wakimpeleka shuleni. Walikuwa wakimbeba kwa zamu.
Huku chakula chake kimepakiwa vizuri sana.

Shuleni. Maiko alikuwa na kiburi mno. Hata mwalimu wake alikatazwa
kumwadhibu. Babake Maiko angesikika kila mara akiwatahadharisha walimu
dhidi ya kumpiga Maiko . Iwapo Maiko angekosa , basi makosa yale
yangetekelezwa wazazi wake ambao wangejua cha kufanya. Maisha
yaliendelea vivi hivi. Walimu pamoja na wanafunzi walimchukia sana.
Alikuwa harekebiki haambiliki. Kumkosoa ilikuwa ilikuwa kama kumpigia
mbuzi gitaa.

Maiko alipofika darasa la tatu , alianza kuziiba kalamu za wanafunzi
wengine. Aliiba pia vitabu, chochote tu mradi amekipata. Siku moja,
walimu walichoshwa na tabia za Maiko. Waliamua kuwaita wazazi wake ili
wamwondoe shuleni au wakubali Maiko aadhibiwe. Wazazi walishikilia
msimamo wao ule ule. Kwamba huyo alikuwa mwanao wa kipekee, hawana
mwingine. Ili wabidi walimu wawaelimishe wazazi hawa kwamba . Ukichelea
mwana kulia utalia wewe mwenyewe. Wazazi hawa wanakusikia la Mwadini
wala la mteka maji msikitini.

Wazazi walikubali kukaa na Maiko nyumbani. Walisema wazi wazi kwamba si
lazima Maiko asome. Maiko alionekana akiwa na furaha si haba. Hakupenda
masomo hata kabisa. Maiko aliyona siku hiyo kama siku njema. Kwani
maombi yake ya siku nyingi yalikuwa yamejibiwa. Aliacha shule na kazi
iliyobakia ilikuwa kuzurura tu. Wazazi hawakumkanya lolote. Bora Maiko
arejee nyumbani akiwa mzima.

Maiko aliendelea na kazi ya wizi. Alianza kwa mayai nyumbani. Mamake
hakumkanya. Maiko aliendelea kuiba na mkono wake sasa ukawa mrefu.
Aliwaibia hata majirani. Majirani walipanga siku moja kuteketeza . Maiko
alipofikiwa na ujumbe huu. Alikimbilia usalama wake katika kijiji
jirani. Huko pia alishindwa kuficha tabia yake mbovu ya wizi. Kila
alipopita angalau aliacha alama .

Maiko alipoona kwamba haridhiki. Aliamua kufunga safari hadi Jijini
Dodoma. Alikutana na wezi wenzake. Walifunza mbinu nzuri za kuiba. Si
usiku pekee. Bali hata mchana. Chambilecho wahenga. Asiyefunzwa na
mamake hufunzwa na ulimwengu. Kwa kweli Maiko aliyafurahia sana maisha
haya. Maisha ya kupora vibeti. Kubomoa na kuiba madukani. Kutoboa hata
mashimo katika kuta za benki na kuiba pesa.

Siku moja, wazazi wa Maiko walipanga safari kuenda Dodoma. Kumtembelea
mwanao angalau wamjulie hali. Kumbe hiyo ndiyo siku yao ya mwisho ya
kuishi. Hawakujua kwamba walikuwa wameabiri gari la mauti. Laiti
wangelifahamu hili pengine hawangedhubutu kusafiri hata kidogo. Lakini
nani ajuaye siku yake ya kiama?. Ni Mola pekee. Gari hilo la matatu.
Pindi tu dereva alivyong'oa nanga. Haikupita dakika kumi ya safari.
Ghafla tu alijipata amegongana na trela kubwa sana. Hata hajui vipi.
Mawazo yake ni kama yalikuwa kwingineko . Ndio maana hakuwa makini
wakati wa kuendesha gari.

Kila mtu aliyekuwa katika gari hilo alifariki dunia. Na habari hii
ilienea kote. Wazazi wa Maiko walizikwa, bila uwepo wa Maiko. Maiko
hakuwa na rununu. Kwa hivyo hakuweza kupata habari kwamba wazazi wake
waliaga dunia.

Siku moja. Maiko pamoja na kundi lake walienda kuvamia duka kubwa sana.
Walijipanga vilivyo na kila mtu alijua sehemu ambayo alistahili
kuingilia. Ilipofika saa tano za usiku, waliamua kuanza safari yao.
Walifika na kuanza shughuli bila kukawia. Walijua kwamba chelewachelewa
utapata mwana si wako.

Shughuli ya kubomoa ilikamilika na wote wakaingia ndani ili wajinyakulie
kitu. Kumbe nyuma yao kuna askari ambao walikuwa wamewafuata pole pole.
Askari hawa walikuwa wamepashwa ujumbe na mtu mmoja ambaye aliwasikia
wezi hawa wakipanga wizi. Askari waliwasubiri tu waingie ndani ya duka.
Walipoingia wakifuatiwa unyo unyo.

Ghafla bin vuu. Wezi walifuatuliwa risasi. Risasi ya kwanza kwa bahati
mbaya ilimpata Maiko mguuni. Alishindwa kukimbia alianguka chini kwa
maumivu. Wengine walimtoroka na kutokomea wasionekane . Kwa bahati nzuri
pale ambapo Maiko alianguka magunia yalimfunika na hakuna aliyemuona.
Askari waliashikwa na hasira kwa kutofaulu. Waliapa kufanya uchunguzi
zaidi ili wawakamate .

Maiko alijikokota baadaye nakuenda . Alishukuru Mungu sana kwa kumlinda.
Aliapa kutoiba tena maishani mwake. Lakini alibaki na alama ya milele.
Mguu wake ulioza kwa kukosa matibabu. Akapanga kusafiri kurudi nyumbani.
Ama kweli mwenda tezi na omo marejeo ni ngamani.

Alichukuliwa tu na mhisani hadi nyumbani. Alifika kwao na kupata kwamba
yamekuwa mahame. Nyasi na vichaka kila mahali. Alitamani amuone mamake ,
lakini wapi. Alipoulizia alishtuka kubaini kwamba wazazi wake waliaga
dunia. Alilia lakini machozi hayakuweza kuwaamsha. Alikosa msaada.
Mwenyewe alikuwa hajiwezi. Sasa ana mguu mmoja. Hana wakumsaidia. Hana
chakula. Kila mmoja kijijini alikataa kabisa kuishi naye. Aliona maisha
yamefikia mwisho. Kilichobaki ni kufa tu.

Habari za kurejea kwa Maiko zilipomfikia Pasta, mmoja aliyeitwa Ayubu.
Pasta aliamua kumchukua na kuishi naye. Alimpa matumaini na kila wakati
akimpa mafunzo ya kidini. Kila mara pasta huyu alimwambia kwamba, hata
kama ulimwengu umekukataa . Mungu nakupenda. Tubu dhambi zako na uokoke.

Maiko aliokoka. Lakini sasa alikuwa anatembelea mikongojo. Maisha yake
yalikuwa yamechipuka upya tena. Aliwalaumu wazazi wake kwa kutomlea
vyema. Pia aliwalaumu kwa kutompeleka hata kanisani. Kwa upande mwingine
alishukuru Mungu kwa kuyaokoa maisha yake.

Baada ya miezi miwili hivi. Maiko alipata habari kwamba wenzake
waliteketezwa hadi wakawa majivu, kwa kupatikana wakiiba. Ama kweli siku
za mwizi ni arobaini. Maiko alisikitika sana. Alilia mno. Alihisi
uchungu sana kwa Kuwa rafiki zake angalau wangepata wokovu na waache
wizi. Pasta alimtia moyo kila wakati. Alimtuliza na kumweleza kwamba ya
kale yamepita. Waanze kuganga yajayo. Ama kweli kuishi kuisha.
Asiyefunzwa na mamake hufunzwa na ulimwengu.